**Valsts konkurss 2022./2023. mācību gads**

Profesionālās ievirzes mākslu programmu audzēkņiem

**Tēma:** **APĢĒRBS = VĒSTĪJUMS**.

Konkursa uzdevums: izveidot apģērbu kolekciju, paužot konkrētu vēstījumu.

Konkursa darbs ir apģērbu kolekcija.

Kolekcijas bāze: T krekls (viens vai vairāki, jauns vai valkāts, ar “stāstu”, vecmodīgs, ar traipiem, pārstrādei nolemts u.c.).

Dalībnieki: 3.-7. klases audzēkņi, piedalās individuāli vai grupās (pēc izvēles).

Kolekcijas pamatojumu atspoguļo uz planšetes vai video formātā un vizītkartē.

Pedagogs izstrādā konkursa uzdevuma tematisko ievirzi, lokālo vai vietas kontekstu un citus nosacījumus atbilstoši konkrētajam audzēkņu vecumposmam, apgūstamajiem mācību priekšmetam un konkursa nosacījumiem.

**Darba gaita**

1. Pētīt T kreklu savā un draugu garderobē dažādos aspektos – (funkcija, forma, krāsa, tekstūra, materiāls, izgatavošanas vieta, valkāšanas ilgums, personiski stāsti u.c.);
2. Pētīt T krekla lietotāju (mērķauditoriju) - vajadzības, intereses un izvēles;
3. Pētīt T krekla vēsturi un piemērus modes industrijā;
4. Iepazīties ar termina “ilgtspēja” būtību un izpratni modes industrijas kontekstā;
5. Iepazīties ar spilgtiem mākslas un dizaina piemēriem, kas izteiksmīgi pauž vēstījumu;
6. Formulēt topošās apģērbu kolekcijas vēstījumu “ko es vēlos vēstīt citiem ”;
7. Izvēlēties vienu no veidiem kolekcijas izveidei:

|  |  |
| --- | --- |
| **Kolekcija no gataviem T krekliem**Kolekcija ietver vismaz 3 tērpus.Tehniku izmantojums – neierobežots.Veidot kolekciju, pārveidojot vai papildinot T kreklus – nesadalot gatavo objektu, bet papildinot to (ar apdruku, rokdarbiem, aksesuāriem) vai mainot valkāšanas veidu u.c.Eksperimentēt ar tehniku izmantojumu, izvēloties piemērotāko tehniku T kreklu kolekcijas izveidei, lai izteiktu autora/u ieceri un paustu konkrētu vēstījumu. | **Apģērbu kolekcija**Kolekcija ietver vismaz 3 tērpus.Tehniku izmantojums – neierobežots. Veidot apģērbu kolekciju, kā izejmateriālu izmantojot vienu vai vairākus T kreklus – var dalīt un kombinēt vairākus T kreklus neierobežotā daudzumā un veidos. Eksperimentēt, kā gatavi apģērbi (piemēram, T krekli), tos dažādi kombinējot, papildinot, transformējot, pārveidojot par izejmateriālu vai dažādojot to valkāšanas veidu var izteikt autora/u ieceri un paust konkrētu vēstījumu. |

1. Strādāt pie kolekcijas izveides. Dokumentēt procesu.
2. Izvēlēties vienu no veidiem kolekcijas atspoguļošanai:

|  |  |
| --- | --- |
| **Planšete**Planšetē tiek atspoguļots: kolekcijas nosaukums, vēstījums, kolekcijas vizualizācija (izceļ kolekcijas ideju, mākslinieciskos un tehniskos izteiksmes līdzekļus), informācija par kolekcijas demonstrēšanu – aksesuāri, mūzika, vide u.c., autora/u vārdi, skola.Tehnika: modes ilustrācija, kolāža, datorgrafikas darbs (pēc izvēles).Formāts: A2. | **Video** Video sižetā autors/ i atspoguļo kolekciju (to var demonstrēt pats autors/i vai kāds cits), komentē kolekcijas ideju, izstrādes procesu un rezultātu, kā arī citu informāciju (pēc izvēles). Titros norāda kolekcijas nosaukumu, autora/u vārdus, skolu.Formāts: MP4.Garums: līdz 2 minūtēm. |

1. Sagatavo vizītkarti. Vizītkarte ietver informāciju par kolekciju – apģērbu kolekcijas nosaukums, viens attēls (fotogrāfija vai zīmējums, kas raksturo apģērbu kolekciju), idejas pamatojums (3-5 teikumi). Formāts A5.

Atslēgas vārdi: mode, modes dizainers, apģērbu kolekcija, tēls, vēstījums, ilgtspēja, mērķauditorija, modes skate, aksesuāri.